b'\n_START_ARTICLE_\nBabson task\n_START_PARAGRAPH_\nBabson task je vrsta \xc5\xa1ahovskega problema, pri katerem se v re\xc5\xa1itvi pojavijo promocije v vse \xc5\xa1tiri figure (dama, trdnjava, lovec in skaka\xc4\x8d), pri \xc4\x8demer nasprotna stran odgovarja s promocijo v istovrstno figuro. Problem je poimenovan po Josephu Babsonu (1852 - 1929), prvemu znanemu sestavljavcu, ki je posku\xc5\xa1al sestaviti tak problem. Naloga je ve\xc4\x8d kot pol stoletja veljala za nere\xc5\xa1ljivo v obliki direktnega mata (mat v n potezah). Tehni\xc4\x8dno gledano je naloga posebna oblika problema allumwandlung (problem, ki vsebuje \xc5\xa1tiri pretvorbe: D, T, L, S).'